Viktor Janukovitsj

Viktor Fjodorovitsj Janukovitsj (født 1950) er en ukrainsk tidligere politiker for Regionpartiet. Han var Ukrainas president fra 2010 til han ble avsatt av Ukrainas parlament 22. februar 2014«Viktor Yanukovych sworn in as Ukraine president», BBC, 25. 2. 2010.Tagesschau.de:Janukowitsch abgesetzt, Timoschenko frei besøkt 22. februar 2014, og ble hjulpet av Russland til å flykte fra landet da han ble avsatt. Han er (per. 2022) etterlyst av ukrainske myndigheter og Interpol for massedrap og underslag.Janukovitsj på rømmen – etterlyst for massedrap, AftenpostenUkraine ex-leader Yanukovych wanted by Interpol, BBC News

Janukovitsj har i tre perioder vært statsminister. Mellom 1997 og 2002 var han guvernør i Donetsk oblast, en provins i den østlige delen av landet.

I forbindelse med Ukrainas presidentvalg i 2004 ble Janukovitsj erklært som offisiell vinner av begge de første valgomgangene (holdt 31. oktober og 21. november). Omfattende nasjonale og internasjonale protester førte til at det ble holdt omvalg den 26. desember, som opposisjonslederen Viktor Jusjtsjenko vant med god margin. Fem dager senere kunngjorde Janukovitsj sin avgang som statsminister.

Janukovitsj, som har russisk som morsmål, regnes politisk som russlandsorientert, i motsetning til den vestligorienterte Viktor Jusjtsjenko, president i Ukraina fra 2005 til 2010.

Janukovitsj var kandidat til presidentvalget i Ukraina i 2010. I første valgomgang 17. januar fikk han med 35,3 % flest stemmer og gikk videre til andre valgomgang 7. februar. Janukovitsj fikk i andre valgomgang 49 % av stemmene, med 45,5 % for Julija Tymosjenko.Valgresultat 2. valgomgang, Ukrainas valgkommisjon. Han ble 25. februar 2010 innsatt som Ukrainas president for perioden 2010 til 2015.

Under Russlands invasjon av Ukraina 2022 har Janukovitsj hevdet at Ukrainas president Volodymyr Zelenskyj har et personlig ansvar for å stoppe krigen for enhver pris. "Eks-president: – Zelenskyj har personlig ansvar", Dagbladet, 8. mars 2022

 Protester og avgang 
Janukovitsjs administrasjon ble upopulær i deler av befolkningen på grunn av en kontroversiell endring av grunnloven, påstått maktmisbruk og korrupsjon, samt et dårlig forhold til EU. I november 2013 startet det protester mot dette. I februar 2014 fant de mest omfattende demonstrasjonene sted i Kyiv. Opprørspolitiet begynte å skyte mot demonstrantene, og dette resulterte i 82 drepte 19.–20. februar. Janukovitsj gikk etter press fra EU med på å gå tilbake til grunnlovsendringene fra 2004, men ble likevel avsatt av parlamentet 22. februar, selv om han selv ikke anerkjente parlamentets vedtak, som han anså som et kupp. Oleksandr Turtsjynov ble utpekt som fungerende president.

 Fotnoter 

 Referanser 

 Eksterne lenker 



  Omtale hos BBC News

Kategori:Ukrainske presidenter
Kategori:Ukrainas statsministre
Kategori:Personer fra Jenakijeve rajon
Kategori:Personer fra Horlivka rajon i Donetsk oblast